Държавен вестник, бр. 58, 2025 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  58
8. да предава своевременно и правилно 
до военните формирования всички заповеди 
и разпореждания на командира (началника, 
началника на щаба и на по-старшите инстан­
ции) и да следи за тяхното изпълнение;
9. да провежда занятия с военнослужещите 
от щаба; 
10. да контролира състоянието и под­
готовката на военните формированията за 
осигуряване и поддръжка.
Началник на отделение/служба в щаб 
на военно формирование 
Чл. 177. (1) Началникът на отделение 
(служба) е подчинен на началника на щаба 
на военното формирование.
(2) Той е пряк началник на личния състав 
от подчиненото му отделение (служба).
Чл. 178. Началникът на отделение (служба) 
в щаба на военното формирование е длъжен:
1. да участва в разработването на пла­
новете за бойна готовност, за мобилизация 
и за дейността и подготовката на военното 
формирование;
2. да ръководи дейността и разпределя 
задачите за изпълнение от подчинените в 
отделението (службата);
3. да организира разработването на справ­
ки, отчети, планове, разчети, графици, све­
дения, анализи и други документи, свързани 
с войсковата дейност и изпълнението на 
мероприятията във военното формирование 
в касаещия го обем; 
4. да оказва методическа помощ и контрол 
при подготовката на личния състав в своята 
функционална област; 
5. да организира и контролира воденето 
на отчета и най-малко един път в месеца да 
извършва проверка за наличността, състоя­
нието и воденето на отчета на отбранител­
ните продукти в неговото направление, като 
вписва резултатите от проверката в Книга за 
извършените проверки;
6. да контролира спазването на правилата за 
пожарна безопасност в отделението (службата);
7. да следи за спазване на правилата за ра­
бота с класифицирана информация от личния 
състав в отделението (службата);
8. да участва в изготвянето на месечните 
заявки за финансови и материални ресурси за 
изпълнение на утвърдените им отбранителни 
програми;
9. да участва в организирането на инвен­
таризацията на отбранителните продукти.
Старши помощник-началник (помощник-
началник, експерт) на отделение/служба в 
щаб на военно формирование 
Чл. 179. (1) Старши помощник-началникът 
(помощник-началникът, експертът) на отделе­
ние е подчинен на началника на съответното 
отделение в щаба на военното формирование.
(2) Той е длъжен:
1. да участва в разработването и изпъл­
нението на плановете за бойна готовност, за 
мобилизация и за дейността и подготовката 
на военното формирование в своята функ­
ционална област; 
2. да осъществява контрол и оказва помощ 
при подготовката на личния състав в своята 
функционална област; 
3. да проверява лично най-малко вед­
нъж на два месеца воденето на отчитането, 
наличността, качественото (техническото) 
състояние и комплектността на отбранител­
ните продукти в складовете и структурите в 
направлението, за което той отговаря;
4. да разработва справки, отчети, планове, 
разчети, графици, сведения и други документи, 
свързани с войскова дейност и изпълнението 
на мероприятията в отделението (службата); 
5. да участва във воденето на отчета, от­
четността и в проверките за състоянието на 
отбранителните продукти;
6. да изготвя месечните заявки за финан­
сови и материални ресурси за изпълнение 
на утвърдените им отбранителни програми.
Диригент на военен духов оркестър
Чл. 180. Диригентът на военния духов ор­
кестър е подчинен на командира (началника) 
на военното формирование и е пряк началник 
на личния състав от оркестъра.
Чл. 181. Диригентът на военния духов 
оркестър освен общите задължения на ко­
мандирите (началниците) е длъжен:
1. eжегодно, в началото на учебната година, 
да изготвя и представя план за подготовката 
на военния духов оркестър за утвърждаване 
от командира (началника) на военното фор­
мирование;
2. да организира и ръководи учебните за­
нятия с личния състав на оркестъра съгласно 
програмата за подготовката на военните духови 
оркестри в Българската армия;
3. да подготвя военния духов оркестър за 
участието му при провеждането на военни и 
граждански ритуали;
4. да оркестрира и обработва нови музи­
кални творби от български и чуждестранни 
композитори за повишаване подготовката на 
оркестъра и за обогатяване и разнообразяване 
на репертоара;
5. да участва в подготовката и провеждането 
на военни паради и други ритуали с участието 
на военнослужещи; 
6. да провежда с разрешение на командира 
(началника) на военното формирование, на 
което е подчинен, концертни програми пред 
военнослужещите и обществеността;
7. да познава и спазва правилата за при­
емането, раздаването, съхранението и сдава­
нето на музикалните инструменти и нотната 
библиотека и да осъществява контрол на тази 
дейност от личния състав на военния духов 
оркестър.